Broj: 7 Su-151/2023-6 od 11. svibnja 2023.

Sukladno odredbi članka 45. Zakona o državnim službenicima ("Narodne novine" broj 92/2005, 142/2006, 77/2007, 107/2007, 27/2008, 34/2011, 49/2011, 150/2011, 34/2012, 49/2012, 37/2013, 38/2013, 1/2015, 138/2015, 61/2017, 70/2019, 98/2019 i 141/2022 u daljnjem tekstu Zakona o državnim službenicima), i članka 2. Uredbe o raspisivanju i provedbi javnog natječaja i internog oglasa u državnoj službi ("Narodne novine" broj 78/2017 i 89/2019), a na temelju suglasnosti Ministarstva pravosuđa i uprave, KLASA:119-03/23-04/89, URBROJ: 514-08-03-04/03-23-04 od 27. travnja 2023., Općinski sud u Kutini raspisuje

**JAVNI NATJEČAJ**

**za prijam u državnu službu na neodređeno vrijeme u Općinski sud u Kutini**

1. **Administrativni referent - sudski zapisničar** – radno mjesto III vrste - 1 izvršitelj/ica

Stručni uvjeti:

* srednja stručna sprema upravne, ekonomske, birotehničke ili grafičke struke,
* 1 godina radnog iskustva na odgovarajućim poslovima,
* položen državni stručni ispit.

Osim navedenih uvjeta kandidati moraju ispunjavati i opće uvjete za prijam u državnu službu propisane odredbama članka 48. Zakona o državnim službenicima.

U državnu službu ne može biti primljena osoba za čiji prijam postoje zapreke iz članka 49. Zakona o državnim službenicima. Na javni natječaj se mogu prijaviti osobe obaju spolova. Službenik se prima u državnu službu uz obvezu probnog rada u trajanju od 3 mjeseca.

Na javni natječaj se mogu prijaviti i kandidati koji nemaju položen državni stručni ispit odgovarajuće razine uz obvezu polaganja državnog stručnog ispita, sukladno članku 56. Zakona o državnim službenicima.

U prijavi na javni natječaj potrebno je navesti osobne podatke podnositelja prijave (ime, adresa stanovanja, broj telefona, odnosno mobitela, te po mogućnosti adresa elektroničke pošte) i naziv radnog mjesta na koje se osoba prijavljuje.

Prijavu je potrebno vlastoručno potpisati.

Uz prijavu kandidati su dužni priložiti:

1. životopis
2. dokaz o ispunjavanju formalnih uvjeta iz javnog natječaja:
3. dokaz o hrvatskom državljanstvu (presliku osobne iskaznice, vojne iskaznice, putovnice ili domovnice)
4. dokaz o stečenoj stručnoj spremi/završenom obrazovanju (presliku školske svjedodžbe)
5. dokaz o ukupnom radnom iskustvu i radnom iskustvu na odgovarajućim poslovima:

- elektronički zapis ili potvrda o podacima evidentiranim u bazi podataka

Hrvatskog zavoda za mirovinsko osiguranje koji obvezno sadrži podatke o: nazivu poslodavca, osnovi osiguranja, početku i prestanku osiguranja, radnom vremenu, stvarnoj i potrebnoj stručnoj spremi i trajanju staža osiguranja,

* presliku ugovora o radu ili ugovora o djelu ili uvjerenje poslodavca o radnom iskustvu na odgovarajućim poslovima od najmanje 1 godine (naziv radnog mjesta s opisom poslova, potrebnoj stručnoj spremi i trajanju rada)
1. dokaz o položenom državnom stručnom ispitu - preslika uvjerenja o položenom državnom stručnom ispitu, ako ima položen državni stručni ispit,
2. presliku rješenja ili potvrdu o priznatom statusu – kao dokaz prava prednosti pri zapošljavanju, ako se kandidat/kinja na njega poziva

Isprave se prilažu u neovjerenoj preslici, a prije izbora kandidat će predočiti izvornik.

Potpunom prijavom na javni natječaj smatra se ona koja sadrži sve podatke i priloge navedene u tekstu javnog natječaja.

Kandidat/kinja koji/a nije podnio pravodobnu ili potpunu prijavu ili ne ispunjava formalne uvjete iz javnog natječaja, ne smatra se kandidatom u postupku ovog javnog natječaja o čemu će se dostaviti pisana obavijest s razlozima zbog kojih se ne smatra kandidatom u postupku. Obavijest će se dostaviti putem elektroničke pošte koju je kandidat/kinja naznačio u prijavi.

Kandidat/kinja koji/a ostvaruje pravo prednosti pri zapošljavanju po posebnim propisima dužni su u prijavi na javni natječaj, pozvati se na to pravo i priložiti dokaze, te imaju prednost u odnosu na ostale kandidate samo pod jednakim uvjetima.

Kandidat/kinja koji/a može ostvariti pravo prednosti kod prijama u državnu službu sukladno članku 101. Zakona o hrvatskim braniteljima iz Domovinskog rata i članovima njihovih obitelji ("Narodne novine" 121/2017, 98/19 i 84/21 ), članku 48.f Zakona o zaštiti vojnih i civilnih invalida rata ("Narodne novine" 33/1992, 77/1992, 27/1993, 58/1993, 2/1994, 76/94, 108/1995, 108/1996, 82/2001, 103/2003, 148/2013 i 98/19 ), članku 47. Zakona o civilnim stradalnicima iz Domovinskog rata („Narodne novine“, broj 84/21), članku 9. Zakona o profesionalnoj rehabilitaciji i zapošljavanju osoba s invaliditetom ("Narodne novine" 157/2013,152/2014, 39/18 i 32/20 ) i članka 22. Ustavnog zakona o pravima nacionalnih manjina ("Narodne novine 152/2002, 47/2010, 80/2010 i 93/2011) dužan/a se u prijavi na javni natječaj pozvati na to pravo te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji i člankom 47. Zakona o civilnim stradalnicima iz Domovinskog rata uz prijavu na javni natječaj dužan/a je priložiti, osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na web-stranici Ministarstva hrvatskih branitelja: [https://branitelji.gov.hr/zaposljavanje-843/843.](https://branitelji.gov.hr/zaposljavanje-843/843)

Kandidat/kinja koji/a se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata uz prijavu na javni natječaj dužan/a je osim dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo to pravo.

Kandidat/kinja koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na javni natječaj dužan/a je, osim dokaza o ispunjavanju traženih uvjeta, priložiti i

dokaz o utvrđenom statusu osobe s invaliditetom.

Kandidat/kinja koji/a se poziva na pravo prednosti pri zapošljavanju u skladu s člankom 22. Ustavnog zakona o pravima nacionalnih manjina uz prijavu na javni natječaj, osim dokaza o ispunjavanju traženih uvjeta, nije dužan/a dokazivati svoj status pripadnika nacionalne manjine.

Izbor kandidata za prijam u državnu službu na radno mjesto obavlja se na temelju rezultata provjere znanja, sposobnosti i vještina koji se utvrđuju pisanim testiranjem i razgovorom (intervju).

Komisiju za provedbu javnog natječaja (u nastavku teksta: Komisija) imenuje predsjednica Općinskog suda u Kutini.

Komisija utvrđuje pravodobnost prijava na javni natječaj, utvrđuje listu kandidata koji ispunjavaju formalne uvjete te ih upućuje na testiranje i razgovor radi utvrđivanja znanja, sposobnosti i vještina.

Komisija utvrđuje rang-listu kandidata na temelju ukupno ostvarenih bodova i sastavlja izvješće o provedenom postupku te ga dostavlja predsjednici suda radi izbora kandidata.

Obavijest kandidatima o sadržaju i načinu testiranja te pravni izvori za pripremanje kandidata za testiranje, objavit će se na mrežnoj stranici Općinskog suda u Kutini – Zapošljavanje – Javni natječaji - https://sudovi.hr/hr/oskt i mrežnoj stranici Ministarstva pravosuđa i uprave [mpu.gov.hr](http://www.uprava.gov.hr/) istovremeno s objavom ovog javnog natječaja.

Poziv za testiranje s datumom testiranja te uputama za testiranje objavit će se najmanje pet dana prije testiranja na mrežnoj stranici Općinskog suda u Kutini - https://sudovi.hr/hr/oskt

Kandidat/kinja koji/a nije pristupio/la testiranju, smatra se da je povukao prijavu na javni natječaj i više se neće smatrati kandidatom u postupku.

O rezultatima javnog natječaja kandidati/kinje će biti obaviješteni javnom objavom rješenja o prijemu u državnu službu izabranog kandidata/kinje na mrežnoj stranici

Ministarstva pravosuđa i uprave [mpu.gov.hr](http://www.uprava.gov.hr/) i na mrežnoj stranici Općinskog suda u Kutini https://sudovi.hr/hr/oskt

Dostava rješenja kandidatima smatra se obavljenom istekom osmog dana od dana objave na mrežnoj stranici Ministarstva pravosuđa i uprave Republike Hrvatske [mpu.gov.hr.](http://www.uprava.gov.hr/)

Izabrani/a kandidat/kinja bit će pozvan/a da u primjerenom roku, prije donošenja rješenja o prijemu u državnu službu, dostavi uvjerenje nadležnog suda da se protiv njega ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta (troškove izdavanja uvjerenja snosi Općinski sud u Kutini) i izvornike drugih dokaza o ispunjavanju formalnih uvjeta iz javnog natječaja, uz upozorenje da se nedostavljanje traženih isprava smatra odustajanjem od prijama u državnu službu.

Ako se na javni natječaj ne prijave osobe koje ispunjavaju propisane i objavljene uvjete, odnosno ako prijavljeni kandidati ne zadovolje na testiranju, predsjednica Općinskog suda u Kutini će obustaviti postupak natječaja.

Ovaj javni natječaj će bit objavljen na oglasnim stranicama službenog lista – Narodnim novinama, na mrežnim stranicama Ministarstva pravosuđa i uprave [mpu.gov.hr](http://www.uprava.gov.hr/) i Općinskog suda u Kutini https://sudovi.hr/hr/oskt i o njemu će bit obaviještena nadležna služba za zapošljavanje.

Rok za podnošenje prijava na javni natječaj je 8 dana od dana objave u Narodnim novinama.

Prijave se podnose neposredno ili poštom na adresu Općinski sud u Kutini, Ured predsjednice suda, Hrvatskih branitelja 1, 44320 Kutina, s naznakom: "Javni natječaj za prijam u državnu službu na neodređeno vrijeme - Administrativni referent – sudski zapisničar" – ne otvaraj. Na poleđini omotnice za pismo navesti ime i prezime, te adresu pošiljatelja.

**Općinski sud u Kutini**